איור ודה

אַיוּר וֶדַה (מסנסקריט: Ayurveda ;आयुर्वेद, "ידע החיים הארוכים") היא שיטת טיפול הוליסטית דתית מסורתית שמקורה בהודו. מטרת השיטה היא להביא להבראת הגוף והנפש והבאתם למצב של "הארה" - הרמוניה ושלמות. (מבחינה מדעית, אין לשיטה ביסוס מדעי, ואין הוכחות מדעיות שמקובלות על המדע הפופולרי, לתפישת "כוחות היקום" המפורטת בהמשך.) שיטת איור ודה נפוצה בעיקר הודו, פקיסטן, סרי לנקה, נפאל, טיבט וחלקים מסין ואפגניסטן, ומוכרת בשאר העולם. ניסויים במעבדה מרמזים כי ייתכן שחומרים מסוימים המשמשים באיור ודה עשויים להתפתח לטיפולים יעילים, אך עדיין אין הוכחות מדעיות לכך שהם יעילים. רפואת האיור ודה היא פסאודו-מדעית. חוקרים אחרים רואים בה פרוטו-מדע, כלומר מהתקופות של תחילת המדע לפני שהוא הוסדר כמדע המודרני שאנו מכירים כיום. במחקר שנערך בשנת 2008 נמצא כי קרוב ל-21% מתרופות האיור ודה שתחת פטנט המיוצרות בהודו או ארצות הברית ונמכרו דרך האינטרנט מכילות רמות רעילות של מתכות כבדות, במיוחד עופרת, כספית וארסן. לפי האיור ודה קיימות ביקום שלוש צורות אנרגיה, אשר נוטות לצאת מאיזון (״דושות״ בסנסקריט). כוחות אלו מתקיימים בנפשו, גופו, מזונו וסביבתו של האדם. לפי השיטה, איזון בין הכוחות האלה הוא תנאי לבריאות. מרכיבי שלוש צורות האנרגיה האלו הם חמשת האלמנטים (״פאנצ'מהאבוטות״): חלל, אוויר, אש, מים ואדמה. שלושת הכוחות הללו המכונים דושות (כלומר, "הנוטים לצאת מאיזון") נקראים בסנסקריט "ואטה", "פיטה" ו"קאפה". ואטה - מייצג את האוויר ואת החלל. הכוח המניע של הגוף, אחראי לזרימה של חומרים, דם, מחשבות, ואנרגיות. זהו "כוח החיים". פיטה - מייצג את האש והמים. הכוח המעכל, אחראי לכך שחומר יוחלף בחומר אחר או יצור אנרגיה. שולט בעיקר במערכת העיכול. זהו "כוח האש". קאפה - מייצג את האדמה והמים (הפירוש המילולי: "המחזיק דברים יחדיו"). הכוח המחבר, אחראי לכך שגופים שונים ימשכו זה לזה ושלחומר תהיה צורה. מזוהה עם המערכת הלמפתית, השומנים, השרירים ומערכת השלד. זיהוי קיומם וחוזקם של כוחות היקום הללו הוא תפקידו של מרפא האיור ודי. המטפל מבצע בדיקה גופנית יסודית, שכוללת מישוש הדופק, תשאול מפורט ומילוי שאלון. בעזרת הבדיקות מחליט המרפא על מצב הדושות ומסיק ממנו על בריאותו. תזונה, אורח חיים וצמחי מרפא הם הכלי העיקרי של האיור-ודה לשמירת הבריאות. הגישה של האיור ודה לתזונה מבוססת על ההנחה שלעיכול תפקיד מכריע בשמירה על הבריאות. על יכולת העיכול משפיעים גורמים חיצוניים ופנימיים, כגון השעה ביום, עונות השנה, מידת הרעב וגורמים נוספים. טיפול במחלות כולל שינוי דיאטה תוך כדי אימוץ הרעיון שהבאה לאיזון בעזרת צמחי מרפא ותזונה מתאימה יכולים לאפשר לגוף להתנגד למחלה ולסלק פתוגנים מעוררי מחלה מהגוף. קאטי באסטי (Kati Basti) הוא טיפול איורוודי קלאסי לגב התחתון. בגב התחתון נמצאת עצם העצה, המחברת בין עמוד השדרה לאגן. טיפול הקאטי באסטי בעצם עוזר בחימום והזנת האזור. האיור ודה התפתחה מתוך ההגות הבודהיסטית ואימצה את עקרון ארבע האמיתות הנאצלות. ״האמת הנאצלת״ הראשונה היא האבחון – המחלה עצמה היא הסבל (הדוקהה). ״האמת הנאצלת״ השנייה היא אטיולוגיה – מזהה את גורמי המחלה. היא נגרמת על ידי הבורות. ״האמת הנאצלת״ השלישית היא הפרוגנוזה – מתארת את האפשרות לסלק את גורמי המחלה. ״האמת הנאצלת״ הרביעית היא המרשם לטיפול במחלה – ניתן להיפטר מהבורות דרך חיים על פי הדרך המתומנת הנאצלת (הדהרמה). לטענת איור ודה, מחלות וחוליים הם תוצאה של חוסר איזון הכוחות, ה"דושות". טענה זו אינה תואמת את גישת הרפואה המערבית, לפיה מחלות נגרמות כתוצאה מפתוגנים, טראומה הפרעות גנטיות וכו'. שיטת איור ודה טוענת לקיומם של שלושת "כוחות היקום", אך לחלוקה זו אין כל אישוש מדעי, וטענות אלה אינן מתיישבות עם התאוריות המקובלות והמוכחות. מבקרי השיטה מצביעים על היעדר מחקרים מדעיים קפדניים וניסויים קליניים שיתנו תוקף למוצרי איור ודה. המרכז הלאומי לרפואה משלימה ואלטרנטיבית, הכפוף לממשלת ארצות הברית, מציין לגבי מחקרים שנעשו כדי לנסות להדגים יעילות של תרופות איור ודה כי "רוב הניסויים הקליניים של גישת איור ודה היו מצומצמים בהיקפם, סבלו מבעיות בתכנון המחקר, חסרו קבוצות ביקורת ראויות, או סבלו מסוגיות אחרות שהשפיעו על מידת משמעות התוצאות". קיימות עדויות לכך שחלק מתרופות איור ודה, במיוחד אלה הכוללות צמחי מרפא, מתכות, מינרלים או חומרים אחרים עשויות לגרום לסיכונים חמורים, ביניהם הרעלה. בתגובה למחקרים שהוכיחו הימצאות מתכות כבדות ברמה רעילה בתכשירי איור ודה, חלק מהעוסקים באיור ודה טענו כי "מתכות כבדות הן חלק בלתי נפרד מחלק מהתכשירים, ונמצאות בשימוש כבר מאות שנים. אין טעם לעשות מחקרים, כיוון שהם משמשים באופן בטוח, ומוזכרים בכתבים העתיקים שלנו". המבקרים מציינים כי שימוש ב"נוסחאות עתיקות" אינו מהווה תחליף לבחינה מסודרת ומדעית של הטענות. מדיה וקבצים בנושא איור ודה בוויקישיתוף הסבר נוסף על קאטי באסטי - שיטת טיפול איור-ודי רפואה, איורוודית, דף שער בספרייה הלאומית Semple D, Smyth R (2013). Chapter 1: Psychomythology. Oxford Handbook of Psychiatry (3rd ed.). Oxford University Press. p. 20. ISBN 978-0-19-969388-7.{{cite book}}: תחזוקה - ציטוט: שימוש בפרמטר authors (link) "Ayurveda". American Cancer Society. 26 באוגוסט 2011. אורכב מ-המקור ב-22 בפברואר 2014. נבדק ב-7 בינואר 2015. The effectiveness of Ayurveda has not been proven in scientific studies, but early research suggests that certain herbs may offer potential therapeutic value {{cite web}}: (עזרה) Quack, Johannes (2011). Disenchanting India: Organized Rationalism and Criticism of Religion in India. Oxford University Press. pp. 213, 3. ISBN 9780199812608. Manohar, P. Ram (2009). "The blending of science and spirituality in the Ayurvedic healing tradition". In Paranjape, Makarand R. (ed.). Science, Spirituality and the Modernization of India. Anthem Press. pp. 172–3. ISBN 9781843317760. Saper RB; Phillips RS; et al. (2008). "Lead, mercury, and arsenic in US- and Indian-manufactured medicines sold via the internet". JAMA. 300 (8): 915–923. doi:10.1001/jama.300.8.915. PMC 2755247. PMID 18728265. Journal of the American Medical Association איורוודה - רפואה הודית | משלימים | בריאות אלטרנטיבית איורוודה רפואה הודית ידע החיים פילוסופיה הודית אורח חיים, באתר משלימים | בריאות אלטרנטיבית, ‏2018-08-01 Ayurveda under the scanner,The Hindu National Center for Complementary and Alternatie Medicine Development and its Status of Ayurveda The Ayurveda Wars,Indian Express Indian express Ayurveda under the scanner (Opinion/Editorial)